અયોધ્યા-બાલકાંડ, મથુરા-અયોધ્યાકાંડ, માયા-અરણ્યકાંડ, કાશીપુરી-કિષ્ક્ધિધાકાંડ, કાંચીપુરી - સુંદરકાંડ, અવન્તિકા - લંકાકાંડ અને પુરી - ઉત્તરકાંડ છે. શ્રી રામચરિત માનસના આ સાત ઘાટ પણ કહેવાય છે, જેમાં શ્રી હનુમાનજીની યશગાથા સુંદરકાંડમાં છે. આ કાંડનું નામ ‘સુંદરકાંડ’ કેમ છે ? બીજા બધા કાંડના નામ ભગવાન શ્રી રામની લીલા-ચરિત્રોને અનુરૂપ છે. જ્યારે આ કાંડમાં હનુમાનજીની ભક્તિ, શક્તિ અને યુક્તિને કારણે સીતાજીની મુક્તિનો માર્ગ ખૂલે છે. તો ભક્તિ એ સુંદર છે, હનુમાનજીની શક્તિ પણ સુંદર છે અને સમુદ્ર પરથી કૂદકો માર્યો અને પાછા આવ્યા ત્યાં સુધીમાં તેમણે કાર્યશક્તિ માટે જે યુક્તિ વાપરી તે પણ સુંદર છે અને પરિણામ સ્વરૂપે સીતાજીની શોધનું સુંદર કાર્ય સંપન્ન થયું તેથી પણ આ કાંડનું નામ ‘સુંદરકાંડ’ છે.